als_Latn dik_Latn sag_Latn
Gjykata Themelore në Prishtinë ka dënuar me tre vjet burgim dhe dymijë euro gjobë një mashtrues, i cili duke u shtirur si zyrtar doganor ka marrë mijëra euro nga 11 persona, të cilëve në këmbim u ka premtuar punë në këtë institucion, shkruan Koha Ditore.
Kryeprokurori i Prokurorisë Themelore në Prishtinë, Imer Beka, ka bërë të ditur për gazetën se vendimi i shkallës së parë është marrë të enjten dhe i pandehuri R. Sinani është dënuar për mashtrim me tre vjet burgim efektiv.
“Ky person ka mashtruar 11 viktima dhe ka përfituar nga ta përmes mashtrimit”, ka thënë ai.
Kurse, në raportin policor lidhur me këtë rast thuhet se R. Sinani është arrestuar më 17 mars, pas një pune të gjatë operative.
“Për të njëjtin ekziston dyshimi i bazuar se nga muaji gusht 2014 ka kryer 12 vepra penale ‘mashtrim’.
I dyshuari është prezantuar në emër të një personi tjetër, i cili gjoja punon në një institucion shtetëror dhe nga viktimat ka përfituar prej 250-600 euro për gjoja sigurimin e punësimit në atë institucion. I dyshuari dërgohet në mbajtje”, thuhet në raportin policor për këtë rast.
Kurse Adriatik Stavileci, zëdhënës i Doganës së Kosovës, ka bërë të ditur për gazetën se në këtë rast nuk ka qenë e përfshirë Dogana.
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn